ஒரு நடிகை நாயகியாகப் பாத்திரமேற்க விரும்பும்போது அவரது உடலைக் கட்டுக்குள் வைத்துக்கொள்ள வேண்டியுள்ளது. உடல் லயம், குரல் இனிமை அனைத்தும் பராமரிக்கப்பட வேண்டியுள்ளது. இதற்காக அவர் ஏராள முயற்சி மேற்கொண்டால்தான் நாயகி பிம்பத்தைத் தொடர்ந்து காப்பாற்ற முடியும். அதை மீறிய நாயகிகள் தங்கள் தனித் திறனால் மீண்டவர்கள். இது வெறும் அழகு, கவர்ச்சி தொடர்பான சங்கதி மட்டுமல்ல. ஒரு நாயகி எந்த வயதுக்கேற்ற பாத்திரத்தை ஏற்றாலும் எந்த வர்க்கப் பாத்திரத்தை ஏற்றாலும் இவை அனைத்தையும் அவர் பராமரித்துத் தீர வேண்டியிருக்கிறது.